病中試張觀筆
作者：岳珂
朝代：宋

paragraphs: 淮上霜濃衰草黄，阿㕙健走何如獐。
不知聚族加束縛，妙手乃有明山張。
生來阿㕙素狡獪，何術聚致如驅羊。
拔豪擷穎不敢惜，一一順聽伏且僵。
人生切勿恃一技，善走古有執蓋郎。
不惟平地傅兩翼，仍以俘馘浮長江。
一朝發憤遼東岸，逝水亦復隨浮梁。
只今紅綃瑩玉管，何人解發千古光。
明張眼前第一手，嗟嗟阿㕙孰能走。